ત્યાંથી પસાર થઈ રહેલા પ્રવાસી અનંત યાદવે મિડ-ડે LOCALને કહ્યું હતું કે ‘અહીં પાન ખાઈને થૂંકતા લોકોને કારણે ગંદકી થાય છે અને એના પર દુકાનદાર પાણી નાખે છે. આમ પરિસર ચીકણો અને ભીનો થતો હોવાને કારણે ઘણી વાર ઉતાવળમાં ટૅક્સી પકડતી વખતે સ્લિપ થઈને પડી જવાય છે. હું આ પહેલાં બે વાર સ્લિપ થયો છું અને પાનવાળાને પાણી નાખવાની ના પણ પાડી છે, પરંતુ પાનવાળો એકનો બે થવા તૈયાર નથી. આમ અહીં કચરો અને ગંદકીને કારણે વિસ્તાર ગંદો રહે છે.’